Is-Sinjura Michelle Muscat ilbieraħ temmet b'suċċess l-isfida li tgħum bejn Wied il-Għajn u l-Port il-Kbir bil-għan li jinġabru fondi għall-Fondazzjoni Marigold. Hija kienet diġà għamlet sfida simili s-sena l-oħra bejn il-fliegu ta' Malta u Għawdex biex jinġabru l-fondi għall-istess għan, iżda din is-sena l-sfida kienet iżjed diffiċli hekk kif id-distanza kienet kważi d-doppju. Kienu diversi l-persuni li nġabru fil-Port il-Kbir biex taw merħba lil Michelle Muscat hekk kif din temmet l-isfida f'inqas minn tliet sigħat. Jistennewha fuq ix-xatt kien hemm ukoll il-Prim Ministru Joseph Muscat u ż-żewġ uliedhom: Etoil u Soleil.